અરવલ્લી જીલ્લાના તમામ મુખ્ય અને અંતરિયાળ માર્ગો પર દક્ષિણ ગુજરાત અને મધ્ય ગુજરાતમાં થી ભાદરવી પૂનમે શિશ ઝુકાવવા અંબાજી જતા પદયાત્રીઓથી ઉભરાઈ ઉઠ્યા છે મોડાસાના મુલોજ નજીક અજાણ્યા બાઈક ચાલકે ટક્કર મારતા અને માલપુર-મોડાસા હાઈવે પર માલજીના પહાડીયા નજીક બાઈકે અડફેટે લેતા પદયાત્રીઓમાં નાસભાગ મચી હતી બંને ઇજાગ્રસ્તોને ૧૦૮ ઇમરજન્સી એમ્બ્યુલન્સ મારફતે મોડાસા સાર્વજનિક હોસ્પિટલમાં ખસેડાયા હતા ફરજ પરના તબીબોએ સઘન સારવાર આપી હતી સાર્વજનિક હોસ્પિટલમાં પદયાત્રીઓ મોટી સંખ્યામાં ઉમટ્યા હતા માઈ ભક્તોમાં બેફામ વાહન હંકારતા વાહનચાલકો સામે પોલીસતંત્ર શખ્ત કાર્યવાહી કરે અને પદયાત્રીઓને સુરક્ષા પુરી પાડવામાં આવેની માંગ પ્રબળ બની છે.